open-index/open-wikipedia-markdown huggingface dataset:
Donald Sutherlandin filmografia

**[[Donald Sutherland]]** (1935–2024) näytteli yli 50 vuotta kestäneen uransa aikana yli 200 elokuva-, televisio- ja teatterituotannossa. Sutherland aloitti uransa opiskelujen jälkeen vuonna 1960, mutta oli jo koulunkäyntinsä aikana esiintynyt radiossa (1949–) ja teatterissa (1952–). Sutherland teki ensimmäisen televisioroolinsa 1962 ja elokuvaroolinsa 1963. Seuraavassa luettelossa ovat hänen elokuva-, televisio- ja teatteriesiintymisensä. Lisäksi artikkelissa ovat Sutherlandin muut työt, palkinnot ja ehdokkuudet.

## Filmografia
### Elokuvat

### Televisioelokuvat

### Lyhytelokuvat

### Dokumenttielokuvat

### Televisio

## Teatteri

Sutherland esiintyi 1950-luvulla Lontoossa myös näytelmissä *The Gimmick*, *On a Clear Day You Can See Canterbury* ja *The Shewing-Up of Blanco Posnet*, mutta näiden näytelmien tarkkoja ajankohtia ei tiedetä.

## Tuottajana ja käsikirjoittajana

## Muut työt
* Sutherland ääninäytteli Ebenezer Scroogen *[[Joulukertomus (Charles Dickens)|Joulukertomuksen]]* (*A Christmas Carol*) kanadalaisessa radiosovituksessa vuonna 1949.
* Sutherland esiintyy Wilhelm Reichin roolissa Kate Bushin kappaleen ”Cloudbusting” musiikkivideolla (1985).
* Sutherland ääninäytteli Rukovin isän roolin videopeliin ** (1992).
* Sutherland on tehnyt uransa aikana lisäksi useita televisio- ja radiomainoksia eri tahoille.

## Palkinnot ja ehdokkuudet

## Lähteet
* 
* 
* Donald Sutherland Film Referencen sivuilla 
* Donald Sutherland Internet Broadway Databasessa 
* Donald Sutherland Lortel Archivesissa, Internet Off-Broadway Databasessa
Suovillat

**Suovillat** (*Eriophorum*) on 15 lajia sisältävä kasvisuku sarakasvien heimossa. Siihen kuuluu monia pohjoisen pallonpuoliskon suokasveja. Suovillojen tunnuspiirre on tiheä tähkäkukinto, jonka kehäsukaset pitenevät kukinnan jälkeen muodostaen valkoisen tai ruskean karvatuppaan.

## Lajeja
Suovillalajeista seitsemän esiintyy Suomessa. Niistä luhtavilla ja tupasvilla kasvavat yleisenä koko maassa.

* luhtavilla (*Eriophorum angustifolium*)
* himmeävilla (*Eriophorum brachyantherum*)
* hoikkavilla (*Eriophorum gracile*)
* lettovilla (*Eriophorum latifolium*)
* ruostevilla (*Eriophorum russeolum*)
* töppövilla (*Eriophorum scheuchzeri*)
* tupasvilla (*Eriophorum vaginatum*)

Suovillalajit risteytyvät joskus keskenään, Suomessa kasvaa ruostevillan ja töppövillan risteymäksi luokiteltu aapavilla eli aaparuostevilla (*Eriophorum* × *medium*, aikaisemmin *E. russeolum* subsp. *rufescens*).

Muita lajeja:
* virginianvilla (*Eriophorum virginicum*)

## Lähteet

## Aiheesta muualla
* Finto: Kassu – Kasvien suomenkieliset nimet: Suovillat (''Eriophorum'')
* Suomen Lajitietokeskus: Suovillat – ''Eriophorum''
* ITIS: ''Eriophorum'' 
* United States Department of Agriculture (USDA): ''Eriophorum'' 
* Flora of China: ''Eriophorum''
Pyrofosfaatti

**Pyrofosfaatti** eli **difosfaatti** on anioni P2O74-. Nimeä pyro­fosfaatti käytetään myös tämän anionin sisältävistä ioniyhdisteistä sekä pyro­fosfori­hapon estereistä.

## Ominaisuudet
Pyrofosfaatit ovat yksinkertaisimpia polyfosfaateista. Kiteisessä muodossa fosfaattiryhmien keskinäinen asento riippuu kationin koosta. Pienten kationien tapauksessa fosfaattiryhmien konformaatio on lomittainen, ja kohdakkainen, kun kationi on suuri. Pyrofosfaatit ovat melko stabiileja lämmitettäessä sulamispisteeseensä asti ja vesiliuoksissakin hydrolysoitumista tapahtuu ilman katalyyttiä hitaasti. Yhdisteistä alkalimetalli- ja ammoniumsuolat ovat runsasliukoisia veteen, mutta muun muassa kalsium- ja eräät raskasmetallipyrofosfaatit ovat veteen liukenemattomia. Pyrofosfaatilla on melko vahva taipumus muodostaa komplekseja eräiden metallien kanssa ja nämä kompleksit usein liukenevat veteen.

Merkittävimmät pyrofosfaateista ovat natriumpyrofosfaatti, kaliumpyrofosfaatti, kalsiumpyrofosfaatti ja ammoniumpyrofosfaatti, mutta myös paljon muita pyrofosfaatteja, myös kaksoismetallisuoloja tunnetaan. Pyrofosfaatteja valmistetaan tyypillisesti kuumentamalla metallin divetyfosfaatti- tai vetyfosfaattisuolaa. Niukkaliukoisia pyrofosfaatteja voidaan valmistaa myös saostamalla ja eräissä tapauksissa yhdisteitä muodostuu myös ortofosfaatti- tai fosfiittisuolaa kuumentamalla.
:2 Na2HPO4 → Na4P2O7 + H2O

## Lähteet

## Aiheesta muualla
San Lorenzon katedraali

**San Lorenzon katedraali** on Genovan vanhassa kaupungissa Italiassa. Katedraali on tyyliltään goottilainen ja sitä vartioi kaksi kivistä leijonaa.

Kirkossa on nähtävillä smaragdinvihreä lasimalja, *Sacro Catino*. Pitkään uskottiin sen olevan Graalin malja. Myöhemmin kuitenkin selvisi, että se on 600-luvun taidokas islamilainen käsityö.

## Lähteet
Toramojärvi

**Toramojärvi** on järvi Rovaniemellä. Se sijaitsee noin 1,5 kilometriä Ounasrinteeltä itään.

## Lähteet
Allahin puutarha

**Allahin puutarha** (*The Garden of Allah*) on Richard Boleslawskin ohjaama yhdysvaltalainen elokuva vuodelta 1936. Elokuva pohjautuu Robert Hichensin vuonna 1904 julkaistuun romaaniin. Elokuvan pääosaa Domini Enfildeniä näyttelee Marlene Dietrich. Hoidettuaan kuolevaa isäänsä Enfilden lähtee lepäämään Algeriaan, jossa hän tapaa Charles Boyerin näyttelemän Boris Androvskyn ja rakastuu tähän.

W. Howard Greene ja Hal Rosson saivat *Allahin puutarhan* värikuvauksesta Oscar-erikoispalkinnon.

Elokuvan kauan säilyneet lavasteet poltettiin osana suurta roviota joka kuvasi Atlantan kaupungin suurtulipaloa Yhdysvaltojen sisällissodassa elokuvassa Tuulen viemää.

## Roolit

## Lähteet

## Aiheesta muualla
*
Déborah Gyurcsek

**Déborah Olivera Gyurcsek** (s. 7. joulukuuta 1978) on uruguaylainen entinen yleisurheilija, joka kilpaili seiväshypyssä.

Gyurcsek voitti vuonna 1997 Etelä-Amerikan-mestaruuskilpailuissa kultaa tuloksellaan 385 senttimetriä. Hän sai vuonna 1999 hopeaa Etelä-Amerikan-mestaruuskilpailuista ja pronssia Pan-Amerikan kisoista. Gyurcsek osallistui olympialaisiin kerran, Sydneyssä 2000. Hän hyppäsi tuolloin 21-vuotiaana karsinnassa tuloksen 415 eikä päässyt jatkoon. Gyurcsek sijoittui vuonna 2003 Etelä-Amerikan-mestaruuskilpailuissa neljänneksi, muttei sen jälkeen ole sijoittunut arvokisoissa viiden parhaan joukkoon.

Gyurcsek pitää hallussaan maansa ennätyksiä sekä ulko- että sisäradoilla; hänen ennätyksensä ulkoradoilla on 423 ja sisäradoilla 395.

## Lähteet
Harley Hotchkiss

**Harley Norman Hotchkiss** (12. heinäkuuta 1927 Tillsonburg, Ontario, Kanada – 22. kesäkuuta 2011 Calgary, Alberta, Kanada) oli kanadalainen geologi, liikemies ja jääkiekkovaikuttaja.

## Elämäkerta
Hotchkiss syntyi Tillsonburgissa vuonna 1927. Hän palveli toisessa maailmansodassa vuodet 1944–1945 ja suoritti geologiasta alemman korkeakoulututkinnon Michiganin osavaltionyliopistosta vuonna 1951. Valmistuttuaan hän aloitti geologina Canadian Superior Energyllä. Kaksi vuotta myöhemmin hän siirtyi Canadian Imperial Bank of Commercen maaöljy- ja -kaasuosastolle. Hotchkiss oli Alcon Petroleuminin johtaja vuodet 1959–1967. Hän myi Alconin vuonna 1967 ja toimi sen jälkeen itsenäisenä sijoittajana.

Hotchkiss oli mukana tuomassa NHL-joukkueen Calgaryyn. Hän kuului kuuden sijoittajan ryhmään, joka osti Atlanta Flamesin ja siirsi sen Calgaryyn. Hotchkiss oli vaikuttamassa Scotiabank Saddledomen rakentamiseen Calgaryyn. Jäähallista tuli Calgary Flamesin kotiareena ja siellä pelattiin myös jääkiekkoa olympialaisissa 1988. Hotchkissin aikana Flames onnistui voittamaan vuonna 1989 NHL:n mestaruuden, Stanley Cupin.

Hotchkiss oli aktiivisesti mukana myös hyväntekeväisyydessä ja vapaaehtoistyössä, erityisesti terveydenhuollon saralla. Vuosina 1994–1997 hän johti rahankeräysprojektia, joka keräsi 50 miljoonaa dollaria Calgaryn alueen terveydenhuoltoon liittyviin hankkeisiin. Hotchkiss lahjoitti itse 15 miljoonaa dollaria Calgaryn yliopiston lääketieteellisen tiedekunnan aivoinstituutille, joka nimettiin Hotchkiss Brain Instituteksi.

Hotchkiss sai urastaan useita arvonimiä. Hänestä tuli vuonna 1997 Order of Canadan *officer*, ja seuraavana vuonna hän sai Alberta Order of Excellencen. Lisäksi hän on saanut Calgaryn yliopistolta ja Minnesotan osavaltionyliopistolta kunniatohtorin arvonimet, ja hänet on valittu Canadian Petroleum Hall of Fameen työstään öljyteollisuuden aprissa. Vuonna 2006 Hotchkiss valittiin Hockey Hall of Fameen. Hän kuoli kesäkuussa 2011 taisteltuaan eturauhasen syöpää vastaan.

## Lähteet
Rick Robey

**Frederick Robert Robey** (s. 30. tammikuuta 1956 Coral Gables) on yhdysvaltalainen entinen koripalloilija.

## Ura
Robey pelasi yliopistokoripalloa Kentuckyn yliopistossa vuosina 1974–1978. Vuonna 1975 hän edusti Yhdysvaltain koripallomaajoukkuetta Pan-Amerikan kisoissa. Turnaus päättyi Yhdysvaltain voittoon, ja Robey pelasi yhdeksän ottelua. Hän osallistui NBA:n vuoden  varaustilaisuuteen, jossa Indiana Pacers varasi hänet koko tilaisuuden kolmantena pelaajana. Robey edusti kyseistä seuraa puolet ensimmäisestä NBA-kaudestaan, sillä tammikuussa 1979 Indiana kauppasi hänet Boston Celticsille vaihdossa Billy Knightiin. Seuran paidassa hän juhli NBA-mestaruutta kaudella 1980–1981. Yli neljän Celtics-kauden jälkeen Robey siirtyi Phoenix Sunsiin kolmeksi kaudeksi, jonka jälkeen hän lopetti NBA-uransa.

## Lähteet

## Aiheesta muualla
*NBA:n pelaajaprofiili 
*Basketball-Referencen pelaajaprofiili
Jan Polák

**Jan Polák** (s. 14. maaliskuuta 1981 Brno) on tšekkiläinen jalkapalloilija, pelipaikaltaan keskikenttäpelaaja. Hän on seuratasolla pelannut kotimaansa lisäksi Belgiassa ja Saksassa. Polák on edustanut Tšekin maajoukkuetta 57 maaottelussa, joissa hän on tehnyt seitsemän maalia, ja pelannut kahdessa arvoturnauksessa.

## Ura
Vanhasta seurastaan FC Tatran Bohunicesta Polák siirtyi Boby Brnoon vuonna 1991. Hän debytoi maan pääsarjassa Gambrinus ligassa maaliskuussa 1998 17-vuotiaana FC Petra Drnovicea vastaan. 124 pääsarjaottelun ja viiden maalin jälkeen Polák siirtyi kesällä 2002 Slovan Libereciin nelivuotisella sopimuksella. Hän pelasi 65 pääsarjaottelua ollen seurassa ja oli joukkueensa avainpelaajia, kunnes hän siirtyi vuonna 2005 noin 1,5 miljoonan euron siirtosummalla Saksan Bundesliigassa pelaavaan 1. FC Nürnbergiin. 

Hän debytoi Bundesliigassa sarjan avauskierroksella 6. elokuuta 2005 Hamburger SV:ta vastaan. Polák teki ensimmäisen maalinsa Bundesliigassa ja Nürnbergissä toukokuussa 2006 5-2 voitosta Borussia Mönchengladbachista. Hän voitti kauden 2006–2007 päätteeksi Saksan cupin, jonka finaalissa hän pääsi kentälle 35. minuutilla. Polák pelasi seurassa 62 ottelua Bundesliigassa ja niissä teki neljä maalia.

Elokuussa 2007 Polák siirtyi belgialaiseen Anderlechtiin noin 3,5 miljoonan euron siirtosummalla. Hänestä tuli samalla Anderlechtin historian toiseksi kallein pelaajahankinta, kuten myös koko Belgian. Polák pelasi seurassa box-to-box-tyyppinen keskikenttäpelaajana ja oli ratkaisevassa roolissa seuran menestyksessä liigassa ja UEFA Cupissa. Hän voitti seurassa Belgian cupin vuonna 2008 ja vuonna 2010 Jupiler Pro Leaguen ja supercupin. Polák pelasi Anderlechtissä myöhemmin oikeana puolustajana, mutta hän siirtyi tammikuussa 2011 takaisin Saksan Bundesliigaan, tällä kertaa VfL Wolfsburgiin. Hän pelasi seurassa vakuuttavan loppukauden ja teki maalin huhtikuussa 2011 FC St. Paulia vastaan.

## Maajoukkueura
Polák on pelannut Tšekin nuorisomaajoukkueissa viidellä eri tasolla. Vuonna 2002 hän oli osana alle 21-vuotiaiden EM-mestaruutta voittanutta joukkuetta. Hän debytoi A-maajoukkueessa 18-vuotiaana. Hänellä oli maajoukkueesta viiden vuoden tauko ennen palaamista 9. helmikuuta 2005, jolloin hän teki myös maalin Sloveniaa vastaan. Polák on ollut Tšekin joukkueessa vuoden 2006 MM-kilpailuissa ja vuoden 2008 EM-kilpailuissa.

## Saavutukset
**1. FC Nürnberg**
* Saksan cup 2007

**R.S.C. Anderlecht**
* Belgian pääsarjamestaruus 2010
* Belgian cup 2008
* Belgian supercup 2010

## Lähteet

## Aiheesta muualla
* Polákin kotisivut  
* Polák ČMFS-sivustolla
Sovinnon kukka

**Sovinnon kukka** () on japanilainen elokuva vuodelta 1958. Se kertoo liikemiehestä, joka on ollut aina valmis neuvomaan tuttaviaan ihmissuhdeasioissa, mutta onkin neuvoton tyttärensä suhteen, kun tämä päättää mennä naimisiin kysymättä isältä neuvoa. Elokuva on ohjaajansa ensimmäinen värielokuva, ja sovinnon kukaksi kutsutun liljakasvin punaisella värillä on erityinen merkitys koko elokuvan läpi.

## Näyttelijät

Lähde: 

## Lähteet
Leijonat 2011

**Leijonat 2011 – Virallinen Leijonat -kokoelma** on kevään 2011 jääkiekon maailmanmestaruuskilpailuiden jälkeen julkaistu kokoelmalevy, joka sisältää maailmanmestaruuskilpailuissa soitettuja kappaleita, joista nousi isoja hittejä, soiden runsaasti muun muassa radiossa kisojen aikana ja niiden jälkeen.

## Kappaleet

# 
#  	  	  		 
# 
# 
# 
#  	  	  		 
# 
# 
# 
# 
# 
# 
# 
# 
# 
# 
# 
# 
# 
# 

## Katso myös
*Leijonat 2012

## Lähteet
Sun News Network

**Sun News Network** oli englanninkielinen Kanadassa toiminut uutiskanava, jonka omistivat Sun Media Corporation ja Groupe TVA, molemmat Québecor Média-yhtiön tytäryhtiöitä. Kanava aloitti lähetyksensä 18. huhtikuuta 2011.

Sun News oli tunnettu provosoivasta sisällöstään, oikeistokonservatiivisista näkökulmistaan, ja useista kohuistaan. Sillä oli keskimäärin vain 8000 katsojaa, mikä oli huomattavasti vähemmän kuin sen kilpailijoilla CBC News Networkilla ja CTV News Channelilla.

Kanava lopetti toimintansa 13.2.2015 taloudellisten tappioiden ja huonojen katsojalukujen takia. 
## Katso myös
*Toronto Sun

## Lähteet

## Aiheesta muualla
*Sun Newsin kotisivut arkistoituna
Paide Linnameeskond

**Paide Linnameeskond** on jalkapalloseura Paiden kaupungista Virosta. Joukkue pelaa Meistriliigassa, maan korkeimmalla sarjatasolla, jonne se nousi kaudeksi 2009. Meistriliigan-vuosinaan joukkue on sijoittunut sarjataulukon viimeisten joukkoon, mutta on säilyttänyt sarjapaikkansa. Paide LM perustettiin vuonna 1990. Miesten edustusjoukkue pelaa kotiottelunsa Paide Ühisgümnaasiumi stadiumilla.

## Edustusjoukkueen kokoonpano
*Tilanne 24. kesäkuuta 2011*

## Lähteet

## Aiheesta muualla
* Seuran kotisivut
StarCraft II: Heart of the Swarm

**StarCraft II: Heart of the Swarm** on Blizzard Entertainmentin kehittämä lisäosa StarCraft II: Wings of Libertylle. Se on StarCraft II-trilogian toinen osa. Heart of the Swarm julkaistiin maailmanlaajuisesti 12. maaliskuuta 2013. Trilogian kolmas osa Legacy of the Void julkaistiin 10. marraskuuta 2015.

## Yleistä
Starcraft II -trilogian jokainen osa keskittyy yhteen kolmesta rodusta. Edeltävän osan Wings of Libertyn yksinpelikampanja seurasi Terraneiden Jim Raynorin taistelua, jonka eräänä lopputuloksena Queen of Blades muuttui jälleen Sarah Kerriganiksi. Heart of the Swarm jatkaa tästä, ja keskittyy Kerriganiin ja hänen hallitsemiinsa Zergeihin. Peli toimii osittain roolipelimaisena.

## Ominaisuuksia
Heart of the Swarmin kampanja kulkee samalla tavalla kuin Wings of Libertyn, mutta jotkut mekaniikat muuttuvat. Suurimmassa osassa pelin tehtäviä Sarah Kerrigan on pelattava hahmo, ja pelin edetessä hänen voimansa alkavat kasvaa ja hän kykenee hallitsemaan enemmän zergejä. Peli tarjoaa samanoloisia *vain kampanja-yksikköjä*, joita ei voi käyttää moninpelissä. Myös moninpeliin on tulossa parannuksia.

## Tarina
Heart of the Swarmin tarina alkaa Wings of Libertyn jälkeen. Jim Raynor ja hänen johtamat Terranit onnistuivat lopettamaan Zergien invaasion Koprulu-sektoriin hyökkäämällä Chariin ja käyttämällä muinaista xel'naga-artefaktia tuhoamalla Zergit ja muuttamaan Sarah Kerriganin takaisin ihmiseksi. Näytti siltä, että Zergien uhka olisi lopullisesti ohi. Mutta ilman Kerrigania Zergit ovat ajautuneet keskinäiseen kahakkaan. Samaan aikaan Kerrigan vannoo kostavansa Arcturus Mengskille kaiken, ja alkaa etsimään ja yhdistämään hajautuneita Zergien pesueita.
Noaea mucronata

***Noaea mucronata*** on pieni piikkinen pensas. Se on yleensä 25–50 senttimetriä korkea, voimakkaasti haarova kasvi, jonka versot muuttuvat tyvestä puumaisiksi. Oksat ovat teräväkärkiset, mutta kasvilla ei ole erillisiä piikkejä. Lehdet ovat noin sentin pituiset ja hyvin kapeat. Pienet vihreät kukat puhkeavat lehtihankoihin, ja niistä tulee myöhemmin 3–6 mm pitkät siivet, jotka auttavat punavalkoisen hedelmän leviämistä.

*Noaea mucronataa* tavataan Välimeren seudulla (sekä Euroopassa, Aasiassa että Pohjois-Afrikassa) ja Lähi-idässä. Vuonna 2000 se löydettiin Venäjältä. Se on potentiaalisesti haitallinen vieraslaji, jonka leviämistä pidetään silmällä.

## Lähteet

## Aiheesta muualla
*Noaea mucronata turkkilaisessa kasviossa (kuvia)
*Tiuli (kuvia)
Buck Brannaman

**Dan M. "Buck" Brannaman** on yhdysvaltalainen hevosten kouluttaja ja johtavia luonnollisen hevostaidon soveltajia. Menetelmässä pyritään työskentelemään hevosen kanssa lähtökohtana hevosen luontainen olemus ja sen ajattelu- ja kommunikointitapa. Siten hevosta koulutetaan hyväksymään ihminen ja suhtautumaan ihmiseen luottavaisesti ja toimimaan tämän pyyntöjen mukaan. Brannaman on lausunut tavoitteekseen saada eläin tuntemaan olonsa turvalliseksi ja varmaksi ihmisen läheisyydessä, niin että hevonen ja ratsastava ovat yhtä.

Brannamanin lapsuus oli ankara, ja hän joutui isänsä pahoinpitelemäksi. Vaikeuksissaan hän turvautui hevosiin, ja oman kokemuksensa kautta hän opetteli tarkastelemaan tilanteita hevosen näkökulmasta. Hän on kirjoittanut: "Olen ollut tekemisissä hevosten kanssa 12-vuotiaasta alkaen, ja minua on purtu, potkittu ja heitetty selästä ja päälleni on rynnätty. Olen kokeillut kaikkia fyysisiä keinoja hevosen hallitsemiseksi, että pysyisin hengissä. Lopulta tajusin, että voisin selvitä helpommin, kun selvittäisin, miksi hevonen toimii niin kuin se toimii." 

Brannanista on valmistunut Cindy Meehlin ohjaama elokuva *Buck*, joka oli menestys Sundancen elokuvajuhlilla 2011.

## Lähteet
Nyrkit taskussa

**Nyrkit taskussa** on italialainen elokuva vuodelta 1965. Sitä pidetään yhtenä italialaisen neorealismin klassikoista. Se kertoo miehestä, jonka häiriintyneen perheen ainoa täysipäinen jäsen on menossa naimisiin. Elokuvassa on mustaa huumoria, ja se pilkkaa pikkuporvarillisia perhearvoja.

*[[The New York Times]]in* kriitikot valitsivat *Nyrkit taskussa* vuonna 2004 yhdeksi kaikkien aikojen tuhannesta parhaasta elokuvasta.

## Lähteet

## Aiheesta muualla
*
Kosola (täsmennyssivu)

**Kosola** voi tarkoittaa seuraavia:

## Paikkoja
* Kosola, kylä Kauhavalla
* Kosolan talo, Lapuan liikkeen päämajana toiminut rakennus Lapualla

## Henkilöitä

* Antti Kosola (1896–1971), amerikansuomalainen hanuristi, säveltäjä ja johtaja
* Iisak Kosola (1888–1955), suomalainen jääkärivänrikki
* Karla Kosola (s. 1993), suomalainen salibandyn pelaaja
* Katariina Kosola (s. 2001), suomalainen jalkapalloilija
* Leena Kosola (s. 1958), suomalainen oopperalaulaja ja laulupedagogi
* Mikael Kosola (s. 1982), suomalainen tubettaja
* Niilo Kosola (1911–1996), suomalainen poliitikko (Kokoomus)
* Pentti Kosola (1909–1940), suomalainen hävittäjälentäjä ja Lapuanliikkeen vaikuttaja
* Susinukke Kosola, oik. *Daniil Kozlov* (s. 1991), suomalainen runoilija, kirjankustantaja ja sanataideohjaaja
* Tuuli-Sisko Kosola, nyk. *Sistonen* (s. 1980), suomalainen seiväshyppääjä
* Vihtori Kosola (1884–1936), Lapuanliikkeen johtaja ja IKL:n puheenjohtaja
* Ville Kosola (1892–1968), suomalainen jääkärieläinlääkintäeverstiluutnantti
* Kosola (oik. Esa Rahijärvi, s. 1986), suomalainen rap-artisti.
Yodeokin gwalliso-leiri

**Yodeokin keskitysleiri** eli **gwalliso-leiri no. 15** (, hanja 耀德第十五號管理所) on keskitysleiri Pohjois-Koreassa, yksi poliittisista gwalliso-vankileireistä. Ihmisoikeusjärjestö Amnestyn vuonna 2011 julkistamien tietojen ja satelliittikuvien mukaan keskitysleiri sijaitsee Yodeokin piirikunnassa Etelä-Hamgyeongin maakunnassa. Keskitysleirissä on Amnestyn mukaan kaksi aluetta: täydellisen hallinnan alue, jossa 1990-luvulla arvioitiin olevan 30&nbsp;000 vankia, ja vallankumouksellisten alue, jossa on noin 16&nbsp;500 vankia. Järjestö kertoi vallankumouksellisten alueelta vapautuneen noin 30 vankia, jotka ovat myös onnistuneet pakenemaan Pohjois-Koreasta. Yksi tunnetuista vangeista on Kang Chol-Hwan. Chol-Hwan on julkaissut kokemuksistaan kirjan nimeltä *Pjongjangin akvaariot.*

Yodeokin keskitysleiristä on tehty dokumentti *[[Yodok Stories]]* (2008). Pohjois-Korean hallitus kiistää leirin olemassaolon.

## Rakenne
Yodeokin keskitysleiriä ympäröi 3–4-metrinen piikkilanka-aita ja 2–3-metrinen muuri, joka on päällystetty sähkölangalla. Aitaa ja muuria vartioivat tuhat vartijaa, jotka on aseistettu automaattiasein ja käsikranaatein.

Vangit tekevät pakkotyötä kipsilouhoksella ja kultakaivoksessa. Leirillä sijaitsee myös tekstiilitehtaita, tislaamoita ja kuparityöpaja.

## Ihmisoikeudet
Yodeokin keskitysleirin vangeilla ei ole juurikaan oikeuksia, ja heitä kohdellaan kuin orjia. Kaikki leiriltä pakoa yrittäneet teloitetaan 2–3 kuukautta kestävän kuulustelun jälkeen. Häiriötä aiheuttavat vangit suljetaan viikkojen ajaksi kuution muotoiseen kidutusselliin, jossa ei pysty seisomaan tai makaamaan. Vangit eivät saa ylimääräisiä vaatteita talvisin. Ruoka on leirillä vähäistä, minkä vuoksi vangit joutuvat syömään rottia pysyäkseen hengissä.

## Katso myös
* Ihmisoikeudet Pohjois-Koreassa

## Lähteet
Mikko Holopainen

**Mikko Juhani Holopainen** (20. toukokuuta 1941 Tampere – 4. helmikuuta 2016 Tampere) oli suomalainen jääkiekkoilija. Hän pelasi SM-sarjassa vuosina 1960–1965 ja voitti kaksi Suomen-mestaruutta.

Holopainen edusti koko SM-sarjauransa ajan Tampereen Tapparaa. Hän pelasi SM-sarjassa yhteensä 61 ottelua, joissa hänen tehopisteensä olivat 9&nbsp;+&nbsp;7&nbsp;=&nbsp;16 ja jäähymääränsä 34 minuuttia. Hän voitti Suomen-mestaruuden Tapparan joukkueessa vuosina 1961 ja 1964 sekä saavutti yhden SM-hopean ja yhden SM-pronssin.

## Lähteet
* 
* 

### Viitteet
Matti Lahtinen (jääkiekkoilija)

**Matti Armas Lahtinen** (28. kesäkuuta 1932 Kangasala – 31. tammikuuta 1987 Lahti) oli suomalainen jääkiekkoilija ja erotuomari. Hän edusti Tapparaa SM-sarjassa vuosina 1959–1962 ja voitti Suomen-mestaruuden vuonna 1961.

Erotuomarina Lahtinen toimi vuosina 1953–1967 tuomiten yhteensä 81 SM-sarjapeliä, kuusi maaottelua ja Tampereen MM-kilpailut 1965. Lahtinen oli Lennart Jaalan kanssa tuomarina kohutussa ottelussa, missä Ulf Sterner löi mailalla Timo Ahlqvistia päähän. Lahtinen joutui tämän vuoksi oikeuteen todistajaksi. Muihin Lahtisen tuomaripareihin kuului muun muassa Unto Wiitala, Örnulf Diehl, Olli Pulkkanen ja Räshid Hakimsan. Lahtinen toimi Lahden Erotuomarikerhon puheenjohtajana ja Suomen Jääkiekkoliiton erotuomarivaliokunnan sihteerinä. Nuorempana hän harrasti melontaa. Lahtinen oli merkonomi ja sotilasarvoltaan reservin vänrikki.

## Tilastot

Erotuomarina 81 SM-peliä, 6 maaottelua, yhdet MM-kisat.

## Lähteet
* 
* 

### Viitteet
Kalkkisienet

**Kalkkisienet** (Calcarea) ovat pienikokoisia merten matalien vesien sienieläimiä, joiden tunnusmerkkinä ovat kalsiitista tai aragoniitista muodostuneet spikulat eli neulamaiset ulokkeet.  

Kalkkisieniä tunnetaan 400 lajia ja ne ovat pienin sienieläinten luokka. Pääjakson muut luokat ovat sarveispiisienet ja lasisienet. Useimmat kalkkisienilajit elävät trooppisissa tai subtrooppisissa merissä, esimerkiksi koralliriuttojen läheisyydessä. 

Kalkkisienten muodot vaihtelevat poikkileikkaukseltaan säännöllisistä maljoista kapeisiin putkiin tai epäsäännöllisiin säkkeihin. Kaikkein pienimmillä lajeilla ei ole lainkaan kiinteää runkoa, mutta kookkaampien runko on rakenteeltaan verkko tai kennosto. Väreiltään ne ovat enimmäkseen epämääräisiä, mutta joitakin kirkkaan värisiä lajeja tunnetaan myös. Kuten muutkin sienieläimet, kalkkisienet elävät alustaansa kiinnittyneinä ja saavat ravintonsa vettä suodattamalla. 

## Lähteet
*University of California Museum of Paleontology

## Aiheesta muualla
*UniProt, Taxonomy: Calcarea
Heikki Koskimies

**Heikki Tapani Koskimies** (17. maaliskuuta 1944 Tampere – 12. huhtikuuta 2024 Helsinki) oli suomalainen jääkiekkoilija. Hän pelasi SM-sarjassa vuosina 1963–1966 ja voitti yhden Suomen-mestaruuden.

Koskimies edusti SM-sarjaurallaan Tampereen Tapparaa vuosina 1963–1965 ja Helsingfors IFK:ta kaudella 1965–1966. Hän pelasi SM-sarjassa yhteensä 30 ottelua, joissa hän sai yhden syöttöpisteen ja kymmenen jäähyminuuttia. Hän voitti Suomen-mestaruuden Tapparan joukkueessa vuonna 1964.

## Lähteet
* 
* 

### Viitteet
Arimo Mäkinen

**Arimo Olavi Antero Mäkinen** (6. helmikuuta 1938 Tampere – 2016) oli suomalainen jääkiekkoilija. Hän pelasi SM-sarjassa vuosina 1956–1960 ja voitti kaksi Suomen-mestaruutta.

Mäkinen edusti SM-sarjaurallaan Tampereen Tapparaa vuosina 1956–1959 ja Tampereen Ilvestä kaudella 1959–1960. Hän pelasi SM-sarjassa yhteensä 27 ottelua, joissa hänen tehopisteensä olivat 1&nbsp;+&nbsp;1&nbsp;=&nbsp;2 ja jäähymääränsä 18 minuuttia. Hän voitti Suomen-mestaruuden Tapparan joukkueessa vuonna 1959 ja Ilveksen joukkueessa vuonna 1960.

## Lähteet
* 
* 

### Viitteet
Reijo Ojanen

**Reijo Juhani Ojanen** (s. 16. marraskuuta 1939 Tampere) on suomalainen jääkiekkoilija. Hän pelasi SM-sarjassa vuosina 1959–1965 ja voitti kaksi Suomen-mestaruutta.

Ojanen edusti koko SM-sarjauransa ajan Tampereen Tapparaa. Hän pelasi SM-sarjassa yhteensä 103 ottelua, joissa hänen tehopisteensä olivat 13&nbsp;+&nbsp;16&nbsp;=&nbsp;29 ja jäähymääränsä 66 minuuttia. Hän voitti Suomen-mestaruuden Tapparan joukkueessa vuosina 1961 ja 1964 sekä saavutti kaksi SM-hopeaa ja yhden SM-pronssin. Pelaajauransa jälkeen hän toimi Tapparan valmentajana kaudella 1966–1967.

Ojanen pelasi kaksi nuorten maaottelua

. Tappara uran jälkeen hän toimi usean vuoden ajan maailman menestyneimmän veteraani kiekkojoukkueen (Superstars) presidenttinä ja pelaajana, joukkue koostui entisistä Tappara ja Ilves tähtipelaajista.  Ojanen menehtyi sydäninfarktiin vuonna 2000, 60 v. iässä.

## Lähteet
* 
* 

### Viitteet
Rauno Mäkinen (jääkiekkoilija)

**Rauno Kalevi Mäkinen** (14. helmikuuta 1934 – 8. marraskuuta 2008) oli suomalainen jääkiekkoilija. Hän pelasi SM-sarjassa vuosina 1956–1960 ja voitti yhden Suomen-mestaruuden.

Mäkinen edusti SM-sarjaurallaan Tampereen Kilpa-Veljiä kaudella 1956–1957 ja Tampereen Tapparaa vuosina 1957–1960. Hän pelasi SM-sarjassa yhteensä 31 ottelua, joissa hänen tehopisteensä olivat 5&nbsp;+&nbsp;2&nbsp;=&nbsp;7 ja jäähymääränsä kaksi minuuttia. Hän voitti Suomen-mestaruuden Tapparan joukkueessa vuonna 1959 sekä saavutti yhden SM-hopean.

## Lähteet
* 
* 

### Viitteet
Rauno Malm

**Rauno Aatos Malm** (15. elokuuta 1937 – 21. toukokuuta 2007) oli suomalainen jääkiekkoilija. Hän pelasi SM-sarjassa vuosina 1956–1959 ja voitti yhden Suomen-mestaruuden.

Malm edusti koko SM-sarjauransa ajan Tampereen Tapparaa. Hän pelasi SM-sarjassa yhteensä 27 ottelua, joissa hän teki yhden maalin ja istui jäähyllä kaksi minuuttia. Hän voitti Suomen-mestaruuden Tapparan joukkueessa vuonna 1959 sekä saavutti yhden SM-hopean ja yhden SM-pronssin.

## Lähteet
* 
* 

### Viitteet
Isto Virtanen

**Isto Aulis Virtanen** (17. heinäkuuta 1935 Tampere – 4. tammikuuta 2002) oli suomalainen jääkiekkomaalivahti, joka pelasi SM-sarjassa aikana 1958–1962 ja voitti Suomen-mestaruuden Tapparan riveissä vuonna 1961. Samaisena vuonna Virtanen valittiin sarjan parhaaksi maavahdiksi ja hän osallistui Sveitsin MM-kisoihin Suomen maajoukkueessa. Hän pelasi yhteensä 12 ottelua maajoukkueessa. Vuonna 1962 Virtanen voitti SM-pronssia. Ensimmäiset kaksi kautta Virtanen edusti Lukkoa. Hän pelasi vielä yhden ottelun Tapparassa kautena 1969-1970. Nopeista jalkojensa reaktiokyvyistä Virtanen sai lempinimen "Koipi". Virtanen toimi Tapparan toiminnanjohtajana ja maalivahtivalmentajana. Jalkapallossa hän saavutti nuorten SM-pronssia TPV:n joukkueessa. Virtanen harrasti musiikkia.

## Lähteet
* 
* 

### Viitteet
Matti Peltonen (jääkiekkoilija)

**Matti Toivo Tapani Peltonen** (27. toukokuuta 1941 Tampere – 16. lokakuuta 1997 Tampere) oli suomalainen jääkiekkoilija. Hän pelasi maalivahtina SM-sarjassa vuosina 1960–1970 ja voitti kaksi Suomen-mestaruutta. Suomen maajoukkueessa hän pelasi kuusi maaottelua.

Matti (*Peltsu*) Peltonen edusti SM-sarjassa Tampereen Tapparaa vuosina 1960–1965, 1966–1968 ja 1969–1970. Aikaisempi seura oli Tampereen Pallo-Veikot ja myöhempi vuodesta 1968 Hilpara. Hän pelasi SM-sarjassa 47 ottelua ja vaihtopenkillä istutut mukaan laskien 134 ottelua. Hän voitti Suomen-mestaruuden vuosina 1961 ja 1964 ja saavutti kerran SM-hopeaa ja SM-pronssia. Parhaimpana pelinään Peltonen piti vuoden 1967 mestaruussarjaottelua Ilvestä vastaan, jonka Tappara voitti 4-3.

Peltonen toimi vuonna 1970 poikien maajoukkueen, Hakkapeliittojen ja SAUL:n jääkiekkojoukkueen (pronssi Tampereen MM-kisoissa) valmentajana. Jalkapalloa hän pelasi vuosina 1962–1963 TP-V:n suomensarjajoukkueessa.

Peltonen oli ammatiltaan merkonomi. Hänen mieliharrastuksensa oli klassisen jazzmusiikin kuuntelu. Peltosen kotikunta oli Tampere. 

## Lähteet
* 
* 

### Viitteet
Corral

**Corral** on satamakaupunki ja kunta Tyynenmeren rannikolla Chilessä. Kunnassa on noin 5500 asukasta, joista itse kaupungissa asuu noin 3500.

Corral sijaitsee Valdivia-joen suulla ja toimii Valdivian suurkaupungin satamana. Se vahingoittui pahasti vuoden 1960 maanjäristyksessä ja siitä seuranneessa tsunamissa.

## Lähteet

## Aiheesta muualla

* Corralin verkkosivut
Hannu Elo

**Hannu Armas Elo** (11. marraskuuta 1940 Tampere – 20. helmikuuta 2022 Tampere) oli suomalainen jääkiekkoilija, joka pelasi SM-sarjassa maalivahtina vuodet 1959–1970 ja voitti Suomen-mestaruuden Tapparan riveissä vuonna 1964. Uransa Elo aloitti Tampereen Kilpa-Veljissä saavuttaen yhden hopean ja kaksi pronssia. Hän edusti myös kauden ajan Hilparaa. Yhteensä Elo pelasi 122 SM-ottelua. Suomen A-maajoukkuetta Elo edusti kahdeksan kertaa.

Jalkapalloa Elo pelasi Suomensarjassa. Aitajuoksussa hän saavutti nuorten piirimestaruuden. Elo toimi myös valmentajana juniorimaalivahdeille ja kuului SVUL:n Hämeen piirin jääkiekkojaoston johtokuntaan.

## Saavutukset

* Suomen-mestaruus (Tappara 1964)
* 1 SM-hopea (Koovee 1962)
* 2 SM-pronssia (Koovee 1960, 1961)

## Lähteet
* 
* 

### Viitteet
John Whitgift

**John Whitgift** (n. 1530–1604) oli Canterburyn arkkipiispa vuodesta 1583 kuolemaansa asti.

Whitgift oli kauppias Henry Whitgiftin vanhin poika, ja kotoisin Grimsbystä. Vuonna 1563 hänet nimitettiin Cambridgen yliopiston teologian professoriksi, yliopiston varakansleriksi vuonna 1570 ja Worcesterin piispaksi vuonna 1577.

## Lähteet
Tommi Kiiski

**Tommi Kiiski** (s. 14. tammikuuta 1966 Loimaa) on suomalainen jääkiekkoilija. Hän pelasi hyökkääjänä SM-liigassa vuosina 1984–1995 ja voitti yhden Suomen-mestaruuden.

Kiiski edusti SM-liigassa Turun Palloseuraa, Saimaan Palloa, Tampereen Ilvestä ja Turun Tovereita. Hän pelasi SM-liigassa yhteensä 257 ottelua, joissa hänen tehopisteensä olivat 28&nbsp;+&nbsp;46&nbsp;=&nbsp;74 ja jäähymääränsä 81 minuuttia. SM-liigan pudotuspeleissä hän pelasi 13 ottelua, joissa hän jäi tehopisteittä ja sai neljä jäähyminuuttia.

## Lähteet
* 

### Viitteet
Janne Karelius

**Janne Karelius** (s. 10. huhtikuuta 1965 Turku) on suomalainen jääkiekkoilija. Hän pelasi puolustajana SM-liigassa vuosina 1984–1991 ja saavutti yhden SM-hopean.

Karelius edusti SM-liigassa Turun Palloseuraa, Joensuun Kiekko-Poikia ja JyP HT:tä. Hän pelasi SM-liigassa yhteensä 156 ottelua, joissa hänen tehopisteensä olivat 13&nbsp;+&nbsp;26&nbsp;=&nbsp;39 ja jäähymääränsä 61 minuuttia. SM-liigan pudotuspeleissä hän pelasi seitsemän ottelua ilman tehopisteitä ja jäähyjä.

## Lähteet
* 

### Viitteet
Kai Ortio

**Kai Ortio** (s. 23. syyskuuta 1965 Turku) on entinen suomalainen jääkiekkoilija. Hän pelasi puolustajana SM-liigassa vuosina 1987–1989.

Ortio pelasi SM-liigassa Turun Palloseuraa edustaen yhteensä 45 ottelua, joissa hänen tehopisteensä olivat 0&nbsp;+&nbsp;3&nbsp;=&nbsp;3 ja jäähymääränsä 22 minuuttia. SM-liigan pudotuspeleissä hän pelasi yhden ottelun ilman tehopisteitä ja jäähyjä.

Sittemmin Kai Ortio on toiminut Mestiksessä pelaavan TuTo Hockeyn valmentajan Petri Niukkasen valmennusapuna.

Kai Ortio on maalivahti Joni Ortion isä.

## Lähteet
* 

### Viitteet
Tauno Jussila

**Tauno Hannu Olavi Jussila** (26. syyskuuta 1943 – 15. huhtikuuta 2007) oli suomalainen jääkiekkoilija. Hän pelasi SM-sarjassa vuosina 1961–1968 ja voitti yhden Suomen-mestaruuden.

Jussila pelasi SM-sarjassa yhteensä 20 ottelua, joissa hän teki neljä maalia ja istui jäähyllä kuusi minuuttia. Hän voitti Suomen-mestaruuden Tampereen Tapparan joukkueessa vuonna 1964.

## Lähteet
* 
* 

### Viitteet
Luettelo KHL:ään varatuista suomalaisista

Luettelo KHL:ään varatuista suomalaisista sisältää kaikki KHL-joukkueiden varaamat suomalaiset jääkiekkoilijat.
Luettelon tilastot koostuvat kaikista pelaajan KHL:ssä pelaamista otteluista, eivät siis vain pelaajan varanneessa joukkueessa pelatuista.

## Varatut suomalaiset

## Varattujen pelaajien määrä
### Vuosittain
*  - 6
*  - 9
*  - 11
*  - 11
*  - 6
*  - 8
*  - 13
*  - 22

* Yhteensä - 86

### Seuroittain
# Jokerit - 8 (Aleksi Saarela, Julius Nättinen, Veeti Vainio, Vili Saarijärvi, Eetu Tuulola, Robin Salo, Tarmo Reunanen ja Otto Koivula)
# SKA Pietari - 6 (Harri Säteri, Jyri Niemi, Erik Haula, Olli Määttä, Artturi Lehkonen ja Oliver Felixson)
# Dynamo Minsk - 6 (Teemu Pulkkinen, Mikael Granlund, Miikka Salomäki, Joel Mustonen, Juuse Saros ja Esa Lindell)
# Avangard Omsk - 4 (Joonas Donskoi, Jyrki Jokipakka, Ville Pokka ja Joel Kiviranta)
# Dinamo Riika - 4 (Niclas Lucenius, Alexander Ruuttu, Patrik Laine ja Markus Niemeläinen)
# Lokomotiv Jaroslavl - 4 (Toni Rajala, Teuvo Teräväinen, Aleksander Barkov ja Roope Hintz)
# Amur Habarovsk - 3 (Rasmus Ristolainen, Jani Hakanpää ja Joonas Korpisalo)
# Atlant - 3 (Miro Aaltonen, Otto Nieminen ja Juho Lammikko)
# Metallurg Novokuznetsk - 3 (Sami Vatanen, Ville Husso ja Arttu Ruotsalainen)
# Metallurg Magnitogorsk - 3 (Rasmus Rissanen, Niklas Tikkinen ja Ville Järvinen)
# Ak Bars Kazan - 3 (Jerry Kaukinen, Christopher Gibson ja Janne Kuokkanen)
# Donbass Donetsk - 2 (Mikko Vainonen ja Henri Ikonen)
# Barys Astana - 2 (Kasperi Kapanen ja Kaapo Kähkönen)
# Neftehimik Nižnekamsk - 2 (Juuso Ikonen ja Mikko Rantanen)
# Severstal Tšerepovets - 2 (Joel Armia ja Sebastian Aho)
# Sibir Novosibirsk - 2 (Julius Junttila ja Jarkko Parikka)
# HK Dynamo Moskova - 1 (Miro Hovinen)
# HK Budivelnik - 1 (Eero Elo)
# TsSKA Moskova - 1 (Sami Aittokallio)
# Salavat Julajev Ufa - 1 (Markus Granlund)
# Torpedo Nižni Novgorod - 1 (Jesse Puljujärvi)
# Vityaz Podolsk - 1 (Joonas Niemelä)

## Katso myös
*
Tero Hämäläinen

**Tero Hämäläinen** (s. 1. tammikuuta 1972 Turku) on suomalainen jääkiekkoilija. Hän pelasi hyökkääjänä SM-liigassa vuosina 1989–2000.

Hämäläinen edusti SM-liigassa Turun Palloseuraa, Helsingfors IFK:ta, Saimaan Palloa ja Espoo Bluesia. Hän pelasi SM-liigassa yhteensä 239 ottelua, joissa hänen tehopisteensä olivat 45&nbsp;+&nbsp;67&nbsp;=&nbsp;112 ja jäähymääränsä 78 minuuttia. SM-liigan pudotuspeleissä hän pelasi 12 ottelua, joissa tehopisteitä kertyi 3&nbsp;+&nbsp;3&nbsp;=&nbsp;6.

## Lähteet
* 

### Viitteet
Steve Graves

**Steve Graves** (s. 7. huhtikuuta 1964 Trenton, Kanada) on kanadalainen jääkiekkoilija. Hän pelasi hyökkääjänä SM-liigassa kaudella 1988–1989 edustaen Turun Palloseuraa ja voittaen Suomen-mestaruuden. Hän pelasi SM-liigan runkosarjassa 43 ottelua, joissa hänen tehopisteensä olivat 16&nbsp;+&nbsp;12&nbsp;=&nbsp;28 ja jäähymääränsä 48 minuuttia. SM-liigan pudotuspeleissä hän pelasi kymmenen ottelua, joissa tehopisteitä kertyi 2&nbsp;+&nbsp;8&nbsp;=&nbsp;10 ja jäähyminuutteja 12.

## Lähteet
* 

### Viitteet
Pentti Lehtosaari

**Pentti Lehtosaari** (s. 27. helmikuuta 1967 Oulainen) on suomalainen jääkiekkoilija. Hän pelasi hyökkääjänä SM-liigassa vuosina 1985–1991 ja voitti yhden Suomen-mestaruuden.

Lehtosaari edusti SM-liigassa Helsingin Jokereita ja Turun Palloseuraa. Hän pelasi SM-liigassa yhteensä 174 ottelua, joissa hänen tehopisteensä olivat 25&nbsp;+&nbsp;31&nbsp;=&nbsp;56 ja jäähymääränsä 30 minuuttia. SM-liigan pudotuspeleissä hän pelasi kymmenen ottelua, joissa tehopisteitä kertyi 1&nbsp;+&nbsp;2&nbsp;=&nbsp;3.

## Lähteet
* 

### Viitteet
Andrew Handyside and Company

**Andrew Handyside and Company** oli englantilainen teräsvalimo 1800-luvulla. Se toimi Derbyssä maan keskiosassa. Valimo tuotti hyvin erikokoisia tuotteita valurautaisista puutarhakoristeista rautatiesiltoihin. Se teki katuvalaisimia yleistyvän kaasuvalaistuksen tarpeisiin, ja se oli yksi ensimmäisistä yrityksistä joka teki punaisia postilaatikoita Royal Mailin käyttöön. Sen valmistamia, nyt yli satavuotiaita laatikoita on edelleen paljon käytössä. Valimo tunnettiin vahvoista ja hyvälaatuisista tuotteistaan, joita oli esillä myös Lontoon maailmannäyttelyssä 1851.

Valimon perustaja Andrew Handyside kuului sukuun, jonka monet jäsenet olivat kunnostautuneet Skotlannissa rauta-alalla. Hän työskenteli William-veljensä kanssa Pietarissa, ennen kuin asettui Derbyyn ja otti siellä haltuunsa Britannia-valimon. Andrew Handyside kuoli 1877, minkä jälkeen yrityksen toiminta hiipui vähitellen ja loppui kokonaan 1911.

Yritys tuotti yhden Englannin ensimmäisistä sähköllä toimivista nostosilloista vuonna 1899.

Kokoelma yrityksen tuotteita on Derbyn teollisuusmuseossa.


Tiedosto:Edward VII pillarbox at Helsby - geograph.org.uk - 1238339.jpg|Postilaatikko, tekijän leima mustassa osassa
Tiedosto:Friargate Railway Bridge - geograph.org.uk - 356839.jpg|Friargaten silta Derbyssä
Tiedosto:Handyside Bridge - geograph.org.uk - 1024114.jpg|Handysiden silta yli Derwentin
Tiedosto:Koshuji-bashi-bridge.JPG|Handysiden tekemä silta Japanissa
Tiedosto:The fountain in the Derby Arboretum - geograph.org.uk - 1101279.jpg|Handysiden tekemä suihkulähde Derbyn arboretumissa
Tiedosto:Victorian lampposts, Belfast - geograph.org.uk - 962634.jpg|Lyhtypylväitä Belfastissa


## Lähteet
Jevgeni Štepa

**Jevgeni Štepa** (s. 28. helmikuuta 1962) on venäläinen jääkiekkoilija. Hän pelasi hyökkääjänä SM-liigassa kaudella 1990–1991 edustaen Turun Palloseuraa ja voittaen Suomen-mestaruuden. Hän pelasi SM-liigan runkosarjassa 12 ottelua, joissa hänen tehopisteensä olivat 8&nbsp;+&nbsp;4&nbsp;=&nbsp;12 ja jäähymääränsä kaksi minuuttia. SM-liigan pudotuspeleissä hän pelasi yhdeksän ottelua, joissa tehopisteitä kertyi 1&nbsp;+&nbsp;5&nbsp;=&nbsp;6 ja jäähyminuutteja kaksi.

## Lähteet
* 
* 
* 
* 

### Viitteet
Petra Cetkovská

**Petra Cetkovská** (s. 8. helmikuuta 1985 Prostějov, Tšekkoslovakia) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 25 kesäkuussa 2012. Hän on voittanut urallaan kaksi WTA-turnausta nelinpelissä.

Grand Slam -turnauksissa Cetkovská on päässyt parhaimmillaan neljännelle kierrokselle Ranskan avoimissa 2008. Neljännen kierroksen ottelunsa hän hävisi Ana Ivanovićille. Wimbledonissa 2011 hän selviytyi niin ikään neljännelle kierrokselle voitettuaan toisella kierroksella 13:nneksi sijoitetun Agnieszka Radwańskan ja kolmannella kierroksella Ana Ivanovićin. Neljännellä kierroksella hän hävisi Sabine Lisickille.

WTA-turnauksen loppuotteluun Cetkovská selviytyi ensimmäisen kerran New Havenin turnauksessa elokuussa 2011.

## Lähteet

## Aiheesta muualla

* Petra Cetkovská profiili WTA:n kotisivuilla
Brotulat

**Brotulat** (Bythitidae) on käärmenilkkakaloihin kuuluva kalaheimo. Heimon lajit elävät pääosin suolaisissa valtamerissä.

## Taksonomia
Brotuloihin kuuluu lähteestä riippuen 91&ndash;107 lajia 31&ndash;32 suvussa. Heimo jaetaan kahteen alaheimoon, Bythitinae ja Brosmophycininae. Brosmophycininae voidaan jakaa vielä kahteen tribukseen. Brotuloiden heimoon kuuluvia lajeja ovat muun muassa rusobrotula (*Brosmodorsalis persicinus*), limabrotula (*Brosmophyciops pautzkei*), keltabrotula (*Brotulina fusca*), manalankala (*Lucifuga subterraneus*) ja sinimanalankala (*Lucifuga dentatus*).

## Anatomia
Brotulat ovat ruumiinmuodoltaan pitkulaisia kaloja ja ne voivat kasvaa 5&ndash;100&nbsp;cm pitkiksi. Alaheimoihin Bythitinae ja Brosmophycininae kuuluvat lajit eroavat toisistaan eviensä perusteella. Bythitinae-alaheimon lajeilla selkä-, pyrstö- ja peräevät ovat yhtyneet, kun *Brosmophycininae* alaheimon lajeilla pitkät selkä- ja peräevät ovat pyrstöevästä erilliset. Suurimmalla osalla brotuloista on suomut, mutta jotkin lajit ovat suomuttomia. Luolissa elävät *Lucifuga*-suvun lajit ovat sokeita. Kaikki heimon kalat ovat vivipaarisia eli synnyttävät eläviä poikasia.

## Levinneisyys ja elinympäristö
Useimmat brotulojen heimon lajit elävät trooppisilla ja subtrooppisilla vesillä Atlantin, Intian valtameren ja Tyynenmeren alueilla. Monet lajit ovat mereisiä, mutta muutamia makean veden ja murtoveden lajeja tunnetaan, ja ne ovat usein luolissa esiintyviä. Brotulat elävät tyypillisesti meren pinnan läheisyydestä koralliriuttojen ympäristöissä, mutta jopa 5&nbsp;500 metrin syvyydessä eläviä lajeja tunnetaan.

## Lähteet
Kari Tarko

**Kari Markku Tarko** (18. kesäkuuta 1938 Tampere – 6. heinäkuuta 2024 Tampere) oli suomalainen jääkiekkopuolustaja.

Tarko edusti SM-sarjassa Tampereen Ilvestä kausina 1956–1961. Hän pelasi yhteensä 38 ottelua, joissa hänen tehopisteensä olivat 2&nbsp;+&nbsp;0&nbsp;=&nbsp;2 ja jäähymääränsä kahdeksan minuuttia. Tarko voitti Suomen-mestaruuden vuosina 1957, 1958 ja 1960. Vuonna 1958 kultaa tuli myös Suomen Cupista. Tarko oli mukana kahdessa nuorten maajoukkueen ottelussa Ruotsia vastaan. Tarko toimi myös nuorten seuravalmentajana.

Jääkiekon ohella Tarkolla on kolme Hämeen piirin mestaruutta pikaluistelussa sekä purjehduksessa Näsijärven mestaruus N-luokassa vuonna 1970. Hän kilpaili myös moottoriurheilussa jossa vuonna 1962 saavutti kuudennen sijan Päijänne-ajossa luokassa alle 250cm³ ja seitsemännen sijan SM-motocrossissa luokassa alle 500cm³. Tarko sai SMoL:n pronssisen ajajamerkin vuonna 1964 ja kultaisen ansiomerkin vuonna 1969. 

## Lähteet
* Rantala Risto, Siukonen Markku, Tukiainen Seppo (vastaavat toimittajat): *Urheilumme Kasvot Osa 3: Palloilu*. Jyväskylä: Oy Scandia Kirjat Ab, 1973.
* Ilves-Historia, pelaaja – Kari Tarko

### Viitteet
Heikki Salminen

**Heikki Juhani Salminen** (25. elokuuta 1933 Tampere – 8. huhtikuuta 2018 Tampere) oli suomalainen jääkiekkoilija.

Heikki "Vispari-Hessa" pelasi SM-sarjassa hyökkääjän pelipaikalla edustaen Tampereen Ilvestä kaudet 1951–1959. Hän voitti Suomen-mestaruuden kolmesti. Ilveksen nuorissa Salminen voitti kultaa vuonna 1952. Hän sai seuran pronssisen ansiomerkin.

Salminen toimi Ilveksen juniorivalmentajana 1960-luvulla. Hän valmensi myös Merikarvian Pallon jääkiekkoilijoita ja toimi Merikarvian Into ry:n johtokunnassa sekä SVUL:n Hämeen piirin piirivalmentajana.

## Tilastot

## Lähteet
* Rantala Risto, Siukonen Markku, Tukiainen Seppo (vastaavat toimittajat): *Urheilumme Kasvot Osa 3: Palloilu.* Jyväskylä: Oy Scandia Kirjat Ab, 1973.
* Ilves-Historia, pelaaja - Heikki Salminen

### Viitteet
Juhani Ruusunen

**Juhani Ruusunen** (s. 6. kesäkuuta 1934 Tampere) on suomalainen jääkiekkopuolustaja- ja valmentaja. Hän pelasi SM-sarjassa vuosina 1952–1959 ja voitti kaksi Suomen-mestaruutta.

Ruusunen edusti koko SM-sarjauransa ajan Tampereen Ilvestä. Hän pelasi SM-sarjassa yhteensä 64 ottelua, joissa hänen tehopisteensä olivat 3&nbsp;+&nbsp;0&nbsp;=&nbsp;3 ja jäähymääränsä 36 minuuttia. Hän voitti Suomen-mestaruuden vuosina 1957 ja 1958. Valmentajana hän toimi kaudet 1971–1972, 1976–1977, 1977–1978, 1978–1979 ja 1979–1980 sekä kapteenina kauden 1953–1954.

## Lähteet
* 
* 

### Viitteet
Paavo Toivonen

**Paavo Toivonen** (s. 30. kesäkuuta 1937 Tampere) on suomalainen jääkiekkoilija. Hän pelasi SM-sarjassa vuosina 1956–1959 ja voitti kaksi Suomen-mestaruutta.

Toivonen edusti koko SM-sarjauransa ajan Tampereen Ilvestä. Hän pelasi SM-sarjassa yhteensä 32 ottelua, joissa hänen tehopisteensä olivat 0&nbsp;+&nbsp;5&nbsp;=&nbsp;5 ja jäähymääränsä kaksi minuuttia. Hän voitti Suomen-mestaruuden vuosina 1957 ja 1958.

## Lähteet
* 
* 

### Viitteet
Lennart Jaala

**Lennart "Lenni" Jaala** (3. helmikuuta 1930 Viipuri – 30. heinäkuuta 2012) oli suomalainen jääkiekkohyökkääjä ja erotuomari. Jaala aloitti Lukon riveissä ja siirtyi sieltä Ilvekseen, jossa hän voitti 1950-luvulla kaksi Suomen-mestaruutta. Erotuomarina Jaala tuomitsi vuosina 1960–1970 sarjapelien lisäksi maaotteluita ja kahdet MM-kisat. Aktiiviuransa jälkeen Jaala tuomaroi vielä kansainvälisiä veteraaniotteluja. Jaala toimi muun muassa Suomen Jääkiekkoliiton erotuomareiden pääkouluttajana Pentti Isotalon kanssa. Jaalalle myönnettiin erotuomarien kultainen ansiomerkki.

## Ura
Jaala aloitti jääkiekkoilun vuonna 1944 Tampereen seurakunnan kerhopojissa siirtyen 1948 Lukkoon, missä voitti neljä SVUL:n satakunnan piirin mestaruutta. SM-sarjassa hän edusti Lukkoa aikana 1950–1952, jonka jälkeen siirtyi Ilvekseen. Hän pelasi Ilveksessä vuoteen 1959 ja voitti kaksi Suomen-mestaruutta sekä yhden Suomen Cupin.

Pelaajanuransa jälkeen Jaala toimi erotuomarina vuoteen 1970. Aktiiviurallaan Jaala tuomitsi 109 SM-sarjaottelua, yhdeksän maaottelua sekä Tampereen MM-kisat 1965 ja vuoden 1966 MM-kisat Ljubljanassa. Jaala oli Matti Lahtisen kanssa tuomarina kohutussa ottelussa, missä Ulf Sterner löi mailalla Timo Ahlqvistia päähän.

Yhdessä entisten pelikavereidensa Pentti Isotalon ja Räshid Hakimsanin kanssa Jaala oli Tampereen Jääkiekkotuomarit ry:n jäsen. 1970-luvulla Jaala toimi Suomen Jääkiekkoliiton erotuomarien pääkouluttajana ja kuului liiton erotuomarivaliokuntaan. Jaalalle myönnettiin liiton 50-vuotismuistomitali sekä kultainen erotuomarin ansiomerkki. Jaala oli myös Kansainvälisen Veteraanijääkiekkoliiton (COHA) jäsen. Hän tuomitsi veteraanien MM-kisoja Tokion vuoden 1979 kisoista alkaen yhdessä Juhani Räsäsen kanssa. Jaala kuului Ilveksen johtokuntaan ja oli seuran toiminnanjohtajana. Jaala oli mukana perustamassa Tampereen Allianssia.

## Tilastot

* Kaksi Suomen-mestaruutta (Ilves; 1957, 1958)
* Suomen Cup -mestaruus (1958, Ilves)
* Suomen Jääkiekkoliiton erotuomarin kultainen ansiomerkki (1974) ja 50-vuotisjuhlamitali (1979)

## Lähteet
* 
* 

### Viitteet
Outokoit

**Outokoit** (Urodidae) on pieni, vain noin 60 lajia käsittävä perhosten heimo ja outokoimaisten yläheimon (Urodoidea) ainoa heimo. Useimmat lajeista elävät Etelä- ja Keski-Amerikassa. Yläheimon määritteli suomalainen hyönteistutkija Jorma Kyrki.

Outokoit on erotettu omaksi ryhmäkseen kehrääjäkoimaisista mm. siksi että aikuisen perhosen keski- ja takaruumiin välinen liitos on erilainen ja muistuttaa enemmän kääriäisiä. Lisäksi koirailta puuttuvat kehrääjäkoille ominaiset takaruumiin kärkiliuskat. Myös toukkatuntomerkit eroavat. Kaikki outokoilajit ovat pieniä, siipivälin ollessa 11&ndash;37 mm. Siivet ovat harmaat tai ruskeat ja niissä on sininen tai violetti metallinen hohde. Pistesilmät ja chaetosemat puuttuvat, samoin kuuloelimet. Imukärsä on suomuton ja huulirihmat surkastuneet. 
 Naaraan frenulumissa on vain kaksi okaa.

Toukat elävät ravintokasvilla vapaina. Toukilla on melko pitkät vatsajalat ja kotelovaiheessa kotelon selkäpuolella on piikkirivi, jonka avulla kotelo ryömii ulos kotelokopasta ennen aikuisen perhosen kuoriutumista.

Ryhmän ainoa Euroopassa tavattava laji on Suomessakin tavattava kohotäpläkoi (*Wockia asperipunctella*).

## Lähteet
Reijo Koskela

**Reijo Antero Koskela** (25. marraskuuta 1935 Kuusankoski – 8. toukokuuta 1993) oli suomalainen jääkiekkoilija. Hän pelasi SM-sarjassa kaudella 1956–1957 ja voitti Tampereen Ilveksen joukkueessa Suomen-mestaruuden. Pelaamissaan kuudessa ottelussa hän teki kuusi maalia ja antoi kaksi maalisyöttöä.

## Lähteet
* 
* 

### Viitteet
Juhani Räsänen

**Reijo Kalervo Juhani Räsänen** (29. elokuuta 1934 Tampere – 12. helmikuuta 2007) oli suomalainen jääkiekkoilija, erotuomari ja valmentaja. Hyökkääjän pelipaikalla hän edusti SM-sarjassa aikana 1952–1963 Ilvestä ja TPV:tä. Hän voitti yhden Suomen-mestaruuden Ilveksen riveissä. Räsänen toimi TPV:n pelaajavalmentajana, Lempäälän Kisan valmentajana, SPL:n Hämeen piirin piirivalmentajana. Erotuomarina Räsänen tuomitsi 21 sarjapeliä ja hieman myöhemmällä iällä yhdessä Lennart Jaalan kanssa kansainvälisiä jääkiekon veteraanikisoja, jossa kaksikko on nimetty uranuurtajiksi. Räsänen toimi myös erotuomarikouluttajana. Jääkiekon ohella Räsänen oli M-luokan keilaaja.

Räsänen kuoli vuonna 2007 ja hänet on haudattu Tampereella Kalevankankaan hautausmaalle.

## Pelaajatilastot

* 1 Suomen-mestaruus (Ilves, 1957)

## Lähteet
* 
* 

### Viitteet
Matti Toivola

**Matti Antero Toivola** (23. helmikuuta 1936 Riihimäki – 4. joulukuuta 2003 Sodankylä) oli suomalainen jääkiekkoilija. Hän pelasi SM-sarjassa vuosina 1955–1958 ja voitti yhden Suomen-mestaruuden.

Toivola pelasi SM-sarjassa Tampereen Ilveksen joukkueessa yhden ottelun kaudella 1955–1956 sekä kymmenen ottelua kaudella 1957–1958. Hän jäi näissä otteluissa vaille tehopisteitä mutta voitti jälkimmäisellä kaudella Suomen-mestaruuden.

## Lähteet
* 
* 

### Viitteet